
Narvas Haigla tn 6 hoones asuvate 2.korruse ruumide kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja Majandusametile laekus avaldus Osaühingult VEERING, registrikood 10895736, juhatuse liige Igor Ostrouško, milles palutakse anda kasutusse Narvas Haigla tn 6 hoones asuvad 2. korruse ruumid nr 86-90 firma tööliste abiruumidena kasutamiseks.

Ruumide üldpind   

13,8 m2
Arvestuslik üüritasu

273,23 krooni kuus

Nimetatud ruumid vajavad remonti ning seisavad tühjalt alates 2002. a.

Praegu kasutab Osaühing VEERING Narva Linnavalitsuse 02.04.2003.a korralduse nr 241-k alusel kõrvalruumi nr 85.

Linna huvi nimetatud ruumide kasutusse andmisel seisneb täiendava tulu saamises ja Narvas Haigla tn 6 asuva hoone ülalpidamiskulude hüvitamises, mida praegu teeb Linnavara- ja Majandusamet.

Osaühingu VEERING avaldust arutati Narva Linnavalitsuse linnavarakomisjoni istungil 18.10.2006.a (protokoll nr 12) ning otsustati:

1. Anda Osaühingule VEERING, registrikood 10895736, avalikku enampakkumist korraldamata määramata ajaks kasutusse Narvas Haigla tn 6 hoones asuvad 2. korruse ruumid nr 86-90 (vastavalt hoone inventariseerimisplaanile) üldpindalaga 13,8 m2 firma tööliste abiruumidena kasutamiseks.

2. Linnavara- ja Majandusametile esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.6, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

Anda Osaühingule VEERING, registrikood 10895736, avalikku enampakkumist korraldamata määramata ajaks kasutusse Narvas Haigla tn 6 hoones asuvad 2. korruse ruumid nr 86-90 (vastavalt hoone inventariseerimisplaanile) üldpindalaga 13,8 m2 firma tööliste abiruumidena kasutamiseks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Osaühingule VEERING.

4.3. Korraldus jõustub seadusega sätestatud korras.

